Dani Abalo

Daniel Abalo Paulos, nado en Vilagarcía de Arousa (Pontevedra) o 29 de setembro de 1987, é un exfutbolista galego.

 Traxectoria 
Chegou ao Celta procedente das categorías inferiores do Xuventú Cambados para xogar no equipo xuvenil A. Antes de rematar a tempada, o adestrador Rafa Sáez decidiu subir o xogador ao Celta B, no que Abalo axiña se fixo coa titularidade. O 3 de decembro de 2006 Fernando Vázquez fíxoo debutar co equipo absoluto na primeira división no estadio de Son Moix, fronte ao RCD Mallorca.

Na seguinte tempada continuou no Celta B, aínda que participou co primeiro equipo de forma esporádica. Por fin, na tempada 2008/09, ascendeu de xeito definitivo para xogar con eles na Segunda División. Debido, entre outras cousas, ao interese posto nel por outros equipos, o 23 de xullo de 2009 a directiva celeste decidiu blindalo cun novo contrato deica 2013 e unha cláusula de rescisión de 10 millóns de euros.

Na campaña 2010/11 partiu como suplente do xa veterano De Lucas, pero chegou a disputar 35 partidos (9 como titular e 26 como suplente), anotando 3 goles e dando 5 asistencias. Malia a súa calidade, a irregularidade de Abalo fixo que perdese continuidade no equipo e, na tempada 2011/12, a súa escasa participación na primeira volta levouno a aceptar unha oferta do Gimnàstic de Tarragona para marchar cedido ata o final de liga. Ao ano seguinte volveu repetir cesión, esta vez ao SC Beira-Mar portugués onde realizou moi bo papel, o que fixo que recibise varias ofertas para a tempada 2013/14. Finalmente rescindiu o seu contrato co Celta no verán de 2013 e fichou polo Ludogorets Razgrad, vixente campión da liga búlgara e que xogou a fase clasificatoria para a Champions League"Dani Abalo se desvincula del Celta", artigo en Marca, 26 de xuño de 2013 ..

 Clubs 
AnoClubDivisiónPaísPartidosGoles2004-2005Xuventú CambadosPreferente Autonómica  Galicia342005-2006Celta de Vigo BSegunda B  Galicia1532006-2007Celta de Vigo BSegunda B  Galicia343Celta de VigoPrimeira  Galicia102007-2008Celta de Vigo BSegunda B  Galicia3542007-2008Celta de VigoSegunda  Galicia202008-2009Celta de VigoSegunda  Galicia3522009-2010Celta de VigoSegunda  Galicia2922010-2011Celta de VigoSegunda  Galicia3532011-2012Celta de VigoSegunda  Galicia40Gimnàstic de Tarragona (cedido)Segunda  Cataluña17 02012-2013Celta de VigoPrimeira  Galicia10SC Beira-Mar (cedido)Primeira Liga Portugal8822013-2014Ludogorets RazgradPrimeira División Bulgaria41102014-2015Ludogorets RazgradPrimeira División Bulgaria42112015-2016SivassporSüper Lig Turquía1312016Deportivo AlavésSegunda  España702016-2017Korona KielceEkstraklasa de Polonia Polonia2112017-2018FC CartagenaSegunda B  España1902018-2019FC CartagenaSegunda B  España102018-2019UP LangreoSegunda B  España3162019-2020Racing de FerrolSegunda B  Galicia1502020-2021Racing de FerrolSegunda B  Galicia1202021-2022Portonovo SDPreferente Autonómica  Galicia

 Campionatos nacionais 
TítuloClubPaísAnoLiga de BulgariaPFC Ludogorets Razgrad2014Liga de BulgariaPFC Ludogorets Razgrad2015Copa de BulgariaPFC Ludogorets Razgrad2014Supercopa de BulgariaPFC Ludogorets Razgrad2014Segunda DivisiónDeportivo Alavés2016Segunda División BFC Cartagena2018

 Notas 

 Véxase tamén 
 Ligazóns externas 
 Ficha en www.celtavigo.net

Categoría:Xogadores do Celta de Vigo
Categoría:Xogadores do Celta de Vigo B
Categoría:Futbolistas de Vilagarcía de Arousa
Categoría:Dianteiros de fútbol
Categoría:Nados en Vilagarcía de Arousa
Categoría:Nados en 1987
Categoría:Xogadores do SC Beira-Mar
Categoría:Xogadores do Juventud Cambados
Categoría:Xogadores do Gimnàstic de Tarragona
Categoría:Xogadores do PFC Ludogorets Razgrad
Categoría:Xogadores do Sivasspor
Categoría:Xogadores do Deportivo Alavés
Categoría:Fútbol de Galicia sen imaxes
Categoría:Xogadores do Racing de Ferrol
Categoría:Xogadores do Korona Kielce
Categoría:Xogadores do FC Cartagena
Categoría:Xogadores do UP Langreo
Categoría:Xogadores do Portonovo SD